**KIDUNG WAYAH RATRI**

*Cipt. Drs. Suharjiya, MA*

Kidung wayah ratri anglelangut ndudut ati

Wengi-wengi iki katon kebak rasa sepi

Prahara kang teko bebasan tan ora kendho

Manungso pancen ringkih tanpa doyo, Gusti Kang Kuasa

Opo ora krasa prastawa kang wus tinampa

Opo ora eling karo sak-kehing pepeling

Opo durung cukup poro winasis le pemut

Marang lakune gesang kang utama, dudu dur angkoro

Duh Gusti, Gusti kang kuasa

Paringo sak kathahing pangapura

Duh Gusti, Gusti kang kuasa

Paringo pepadhang marang kawula, iku kang sinedyo

Kidung wengi iki dadi srana amemuji

Mrambat datan kendat ginowo dening maruto

Tinampio Gusti dadi piranti usodo

Murih tentrem lan raharjaning praja..